ai4bharat/Pralekha huggingface dataset:
প্রধানমন্ত্রীরদপ্তর
দীপক পুনিয়া অল্পের জন্য ব্রোঞ্জ পদক জিততে না পারলেও তিনি আমাদের হৃদয় জিতে নিয়েছেন : প্রধানমন্ত্রী
নতুন দিল্লি, ৫ অগাস্ট, ২০২১
প্রধানমন্ত্রী শ্রী নরেন্দ্র মোদী জানিয়েছেন, দীপক পুনিয়া অল্পের জন্য ব্রোঞ্জ পদক জিততে না পারলেও, তিনি আমাদের হৃদয় জিতে নিয়েছেন । প্রধানমন্ত্রী আরও বলেছেন, তিনি একজন ধৈর্য এবং প্রতিভায় শক্তিধর খেলোয়াড়।
এক ট্যুইটবার্তায় প্রধানমন্ত্রী জানান ;
“দীপক পুনিয়ার অল্পের জন্য ব্রোঞ্জ পদক হাত ছাড়া হলেও, তিনি আমাদের হৃদয় জিতে নিয়েছেন । তিনি ধৈর্য এবং প্রতিভাবায় শক্তিধর খেলোয়ার । ভবিষ্যতের প্রয়াসে দীপকের সাফল্যের জন্য শুভেচ্ছা জানাচ্ছি ।#টোকিও২০২০”
CG/SS/RAB
(
অর্থমন্ত্রক
গ্রামাঞ্চলের স্থানীয় স্বশাসিত সংস্থাগুলিকে ১৩ হাজার ৩৭৫ কোটি ৭০ লক্ষ টাকা অনুদান সহায়তা
২০২১-২২ এ এখনও পর্যন্ত গ্রামাঞ্চলের স্থানীয় স্বশাসিত সংস্থাগুলিকে ২৫ হাজার ১২৯ কোটি ৯৮ লক্ষ টাকা অনুদান সহায়তা দেওয়া হয়েছে
নয়াদিল্লি, ৩১ অগাস্ট, ২০২১
গ্রামাঞ্চলের স্থানীয় স্বশাসিত সংস্থাগুলিকে অনুদান সহায়তার জন্য ২৫টি রাজ্যকে সোমবার অর্থ মন্ত্রকের ব্যয় বরাদ্দ দপ্তরের পক্ষ থেকে ১৩ হাজার ৩৮৫ কোটি ৭০ লক্ষ টাকা দেওয়া হয়েছে। ২০২১-২২ এ নির্ধারিত অনুদানের প্রথম কিস্তি বাবদ এই আর্থিক সাহায্য। পঞ্চদশ অর্থ কমিশনের সুপারিশ অনুযায়ী, গ্রামাঞ্চলের স্থানীয় স্বশাসিত সংস্থাগুলিকে মন্ত্রকের পক্ষ থেকে এই আর্থিক অনুদান দেওয়া হয়েছে।
গ্রামাঞ্চলের স্থানীয় স্বশাসিত সংস্থাগুলিকে নির্ধারিত অনুদান সহায়তা দেওয়া হয় স্বচ্ছতা ও উন্মুক্ত স্থানে শৌচকর্ম বর্জন অভিযান পরিচালনা তথা পানীয় জল, বৃষ্টির জল সংরক্ষণ ও জলের পুনর্ব্যবহার খাতে।
গ্রামাঞ্চলের স্থানীয় স্বশাসিত সংস্থা  বা পঞ্চায়েতি রাজ প্রতিষ্ঠানগুলির জন্য বরাদ্দকৃত মোট অনুদান সহায়তার মধ্যে ৬০ শতাংশ টায়েড গ্রান্ট বা নির্ধারিত অনুদান। এই অনুদানের অর্থ পানীয় জল সরবরাহ, বৃষ্টির জল সংরক্ষণ এবং স্বচ্ছতা বজায় রাখার মতো জাতীয় স্তরের গুরুত্বপূর্ণ কর্মসূচিগুলি খাতে সদ্ব্যবহার করা হয়। বাকি ৪০ শতাংশ অর্থ আনটায়েড গ্রান্ট বা অনির্ধারিত অনুদান হিসাবে দেওয়া হয়ে থাকেন। অনুদানের এই অর্থ পঞ্চায়েতি রাজ প্রতিষ্ঠানগুলি প্রয়োজন মতো সদ্ব্যবহার করতে পারে। তবে, অনুদানের এই অর্থ দিয়ে কর্মীদের বেতন মেটানো যাবে না। নির্ধারিত অনুদান সহায়তার মাধ্যমে গ্রামাঞ্চলের স্থানীয় স্বশাসিত সংস্থাগুলি স্বচ্ছতা ও পানীয় জল সরবরাহের কাজে খরচ করতে পারে। অনুদানের এই অর্থ কেন্দ্র ও সংশ্লিষ্ট রাজ্যের পক্ষ থেকে বরাদ্দকৃত অর্থের অতিরিক্ত।
গ্রামাঞ্চলের স্থানীয় স্বশাসিত সংস্থাগুলির জন্য বরাদ্দকৃত অনুদান সংশ্লিষ্ট রাজ্যকে ১০টি কাজের দিনের মধ্যে হস্তান্তরিত করতে হয়। স্থানীয় স্বশাসিত সংস্থাগুলিকে অনুদানের অর্থ হস্তান্তরের ক্ষেত্রে ১০ দিনের বেশি দেরী হলে সংশ্লিষ্ট রাজ্য সরকারকে সুদ সহ সেই অর্থ মেটাতে হয়।
মন্ত্রকের পরিসংখ্যান অনুযায়ী, পশ্চিমবঙ্গে গ্রামাঞ্চলের স্থানীয় স্বশাসিত সংস্থাগুলিকে গত ৩১ অগাস্ট পর্যন্ত ৯৭৮ কোটি ৩০ লক্ষ টাকা অনুদান সহায়তা দেওয়া হয়েছে। একইভাবে, ২০২১-২২ অর্থবর্ষে এখনও পর্যন্ত পশ্চিমবঙ্গে মোট অনুদান সহায়তার পরিমাণ ১ হাজার ৬৩০ কোটি ৫০ লক্ষ টাকা।
CG/BD/SB
(
রাষ্ট্রপতিরসচিবালয়
হিমাচল প্রদেশে রাষ্ট্রপতি : কাঙ্গরায় রাজেন্দ্র প্রসাদ সরকারি মেডিকেল কলেজের সমাবর্তন অনুষ্ঠানে ভাষণ
নয়াদিল্লি, ২৯ অক্টোবর,২০১৮
রাষ্ট্রপতি শ্রী রাম নাথ কোবিন্দ হিমাচল প্রদেশের কাঙ্গরায় আজ ডঃ রাজেন্দ্র প্রসাদ সরকারি মেডিকেল কলেজের প্রথম সমাবর্তন অনুষ্ঠানে যোগ দেন। অনুষ্ঠানে রাষ্ট্রপতি বলেন, দেশে প্রচুর সুচিকিৎসকের প্রয়োজন রয়েছে। জনগণকে কার্যকরি স্বাস্থ্য পরিষেবা দিতে মেডিকেল কলেজের প্রয়োজন। সম্প্রতি চিকিৎসা সংক্রান্ত শিক্ষায় চ্যালেঞ্জ মোকাবিলায় চিকিৎসা প্রতিষ্ঠান গড়ে তোলার বিষয়ে সিদ্ধান্ত নেওয়া হয়েছে। এরফলে, মেডিকেল কলেজ ও প্রতিষ্ঠানগুলির আধুনিকীকরণ ও সম্প্রসার সম্ভব হবে বলে রাষ্ট্রপতি উল্লেখ করেন।
CG/PM/SB…
(Visitor Counter : 64
রেলমন্ত্রক
ভারতের জন্য জাতীয় রেল পরিকল্পনা- ২০৩০
নয়াদিল্লী, ১১ ফেব্রুয়ারি, ২০২২
ভারতীয় রেল দেশের জন্য একটি জাতীয় রেল পরিকল্পনা -২০৩০ তৈরি করেছে। এই পরিকল্পনাটি হলো ২০৩০ সালের মধ্যে একটি ‘ভবিষ্যৎ প্রস্তুত’ রেলওয়ে ব্যবস্থাপনা তৈরি করা। এনআরপি-এর লক্ষ্য হলো রেল চলাচলের ক্ষেত্রে পণ্য পরিবহণে ৪৫ শতাংশ মোডাল অংশীদারিত্ব বৃদ্ধির উদ্যোগ গ্রহণের মাধ্যমে পরিচালন ক্ষমতা ও বাণিজ্যিক নীতি উভয়ের ওপর ভিত্তি করে কৌশল প্রণয়ন করা। এই পরিকল্পনার উদ্দেশ্য হলো চাহিদার আগেই ক্ষমতা তৈরি করা, যার ফলস্বরূপ ২০৫০ সাল পর্যন্ত রেলের চাহিদা পূরণ এবং পণ্য পরিবহণে রেলের মোডাল অংশীদারিত্ব ৪৫ শতাংশ উন্নীত করবে ও তা বজায় রাখবে। এই লক্ষ্য অর্জনের জন্য সরকারি-বেসরকারী অংশীদারিত্ব  সহ সম্ভাব্য সকল আর্থিক মডেল বিবেচনা করা হচ্ছে।
যেহেতে ভারতীয় রেল দেশের অগ্রগতির ইঞ্জিন তাই এনআরপি-র লক্ষ্য হলো রেলকে আরও দক্ষ, সবুজ এবং আধুনিক করে তোলার জন্য সংস্কার সাধন করা, যা সাধারণ মানুষের কাছে পণ্য অথবা যাত্রী পরিবহণের ক্ষেত্রে সস্তা, নিরাপদ যাত্রা সুনিশ্চিত করবে।
এই লক্ষ্যপূরণে জাতীয় রেল পরিকল্পনায় বেশ কিছু উদ্যোগ নেওয়া হয়েছে। মালবাহী ট্রেনের গতি প্রতি ঘণ্টায় ৫০ কিলোমিটার পর্যন্ত বাড়ানো হবে। এতে পণ্য পরিবহণের সময় কম লাগবে। ২০২৪ সালের মধ্যে ভারতীয় রেলে ১০০ শতাংশ বিদ্যুতায়ন, দিল্লী-হাওড়া এবং দিল্লী-মুম্বাই রুটে প্রতি ঘণ্টায় ১৬০ কিলোমিটার বেগে ট্রেন চলাচলের ব্যবস্থা করা হবে। সোনালী চতুর্ভুজ-গোল্ডেন ডায়াগোনাল রুটে প্রতি ঘণ্টায় ১৩০ কিলোমিটার বেগে ট্রেন চলাচলের ব্যবস্থা করার উদ্যোগ নেওয়া হয়েছে। পাশাপাশি নতুন ডেডিকেটেড ফ্রেড করিডর তৈরির উদ্যোগ নেওয়া হয়েছে। রেল পরিচালনা, রোলিং স্টক, মালবাহী ও যাত্রীবাহি টার্মিনালের উন্নয়ন, ট্র্যাক পরিকাঠামো উন্নয়ন সহ একাধিক ক্ষেত্রে পদক্ষেপ নেওয়া হয়েছে।
রাজ্যসভায় আজ এক প্রশ্নের লিখিত জবাবে একথা জানিয়েছেন রেল, যোগাযোগ ও বৈদ্যুতিন এবং তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/SS/NS
(Visitor Counter : 78
প্রধানমন্ত্রীরদপ্তর
সর্দার প্যাটেলের প্রয়ান দিবসে প্রধানমন্ত্রীর শ্রদ্ধার্ঘ
নতুন দিল্লি, ১৫ই ডিসেম্বর, ২০২০
প্রধানমন্ত্রী শ্রী নরেন্দ্র মোদী সর্দার প্যাটেলের প্রয়াণ দিবসে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ শক্তিশালী, সুদৃঢ় ও সমৃদ্ধ ভারতের ভিত্তি প্রস্তুতকারী লৌহ পুরুষ সর্দার বল্লভভাই প্যাটেলকে তাঁর প্রয়াণ দিবসে কোটি কোটি প্রণাম জানাই। তাঁর দেখানো পথে, আমরা দেশের একতা, অখন্ডতা ও সার্বভৌমত্ব রক্ষা করার জন্য সর্বদা সচেষ্ট থাকব।“
কৃষিমন্ত্রক
প্রান্তিক কৃষকদের উপর নজর দিয়ে সুস্থায়ী এবং অন্তর্ভুক্তিমূলক খাদ্য ব্যবস্থার উপায় খুঁজে বের করুন – প্রধানমন্ত্রী শ্রী নরেন্দ্র মোদী
নয়াদিল্লি, ১৭ জুন, ২০২৩
১৫ – ১৭ জুন পর্যন্ত চলা জি-২০ কৃষি মন্ত্রীদের বৈঠক ‘আউটকাম ডক্যুমেন্ট অ্যান্ড চেয়ার সামারি’ শীর্ষক বিষয়ে আলোচনার ফলাফল গৃহীত হয়েছে। কৃষি ক্ষেত্রকে কেন্দ্র করে বিভিন্ন বিষয়ে আলোচনার হয় এখানে। বৈঠকে জি-২০ উন্নয়নশীল দেশের নেতৃত্বের কথা তুলে ধরা হয়।
কেন্দ্রীয় কৃষি সচিব শ্রী মনোজ আহুজা স্বাগত ভাষণ দেন। এরপর, ১৬ জুন পূর্ণাঙ্গ অধিবেশনের মাধ্যমে মন্ত্রী পর্যায়ের বৈঠক শুরু হয়। বৈঠকে প্রধানমন্ত্রী শ্রী নরেন্দ্র মোদীর একটি ভিডিও বার্তা তুলে ধরা হয়। এই বার্তার মাধ্যমে প্রধানমন্ত্রী কৃষি ক্ষেত্র মানবসভ্যতার কেন্দ্রবিন্দুতে রয়েছে বলে উল্লেখ করেন। প্রধানমন্ত্রী জি-২০ কৃষি মন্ত্রীদের বৈঠকে ৪টি গুরুত্বপূর্ণ বিষয়ের উপর জোর দেন। খাদ্য নিরাপত্তা ও পুষ্টি বৃদ্ধিতে কৃষি বৈচিত্র্যের প্রচার এবং সামাজিক নিরাপত্তা ব্যবস্থার উন্নতি, জলবায়ু-বান্ধব প্রযুক্তি ক্ষেত্রে অর্থ বরাদ্দ, সুস্থায়ী কৃষি উৎপাদনের জন্য কৃষি ব্যবস্থার উপর ভিত্তি করে জলবায়ু-ভিত্তিক আধুনিক পদক্ষেপ গ্রহণ, ক্ষুদ্র ও প্রান্তিক কৃষক, মহিলা এবং যুবদের জন্য শক্তিশালী পরিকাঠামো তৈরি, কৃষি ক্ষেত্রে ডিজিটাইজেশনের উপরও জোর দেন প্রধানমন্ত্রী। শ্রী মোদী বলেন, ২০২৩ সালকে আন্তর্জাতিক মিলেট বর্ষ বলে ঘোষণা করা হয়েছে। তিনি বলেন, ভারত প্রাচীন শস্য ক্ষেত্রে গবেষণা ও প্রযুক্তির বিষয় সকলের সঙ্গে ভাগ করে নেওয়ার জন্য প্রতিশ্রুতিবদ্ধ।
পূর্ণাঙ্গ এই অধিবেশনে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর, নীতি আয়োগের সদস্য ডঃ রমেশ চন্দ সহ অন্য বিশিষ্ট ব্যক্তিবর্গ উপস্থিত ছিলেন। বৈঠকে কেন্দ্রীয় কৃষি ও কৃষক কল্যাণ মন্ত্রী খাদ্য নিরাপত্তা এবং পুষ্টি পূরণের ক্ষেত্রে ভারতের দৃষ্টিভঙ্গী, ‘এক বিশ্ব, এক পরিবার, এক ভবিষ্যৎ’ বিষয়ের উপর বক্তব্য রাখেন।
CG/SS/SB……20_MAY_2023...…
(Visitor Counter : 51
আদিবাসীবিষয়কমন্ত্রক
পিএম বন ধন যোজনার সুবিধাপ্রাপকের পরিমাণ বর্তমান ১৮,০০০ থেকে ৫০,০০০ স্বনির্ভর গোষ্ঠীতে বৃদ্ধি করা হবে, এরফলে ১০ লক্ষ আদিবাসী উপকৃত হবেন
নয়াদিল্লী, ১৫ জুন, ২০২০
কোভিড-১৯ মহামারীর ফলে সৃষ্ট পরিস্থিতি এবং অভূতপূর্ব প্রাকৃতিক বিপর্যয়ের ফলে আদিবাসী জনগোষ্ঠীর মানুষরাও সমস্যায় পড়েছেন। এই অবস্থায় আদিবাসী বিষয়ক মন্ত্রকের সংস্থা ‘ট্রাইফেড’, বন ধন স্টার্ট-আপের মাধ্যমে আদিবাসী এবং অরণ্যবাসীদের কর্মসংস্থানের সুযোগ তৈরি করছে। যারফলে আদিবাসী শিল্পীরা এবং শ্রমিকরা উপকৃত হচ্ছেন।
ট্রাইফেড সোমবার একটি ওয়েবিনারের আয়োজন করেছিল। “বন ধন : ট্রাইবাল স্টার্ট-আপ ব্লুম ইন ইন্ডিয়া”- শীর্ষক এই ওয়েবিনারে ট্রাইফেডের ম্যানেজিং ডিরেক্টর শ্রী প্রবীর কৃষ্ণ পিআইবি-র অতিরিক্ত মহা-নির্দেশক শ্রীমতি নানু ভাসিন এবং মাই গভের মুখ্য কার্যনির্বাহী আধিকারিক শ্রী অভিষেক সিং সহ ৪০ জন অংশগ্রহণ করেন।
শ্রী প্রবীর কৃষ্ণ জানান ২২টি রাজ্যে ৩ লক্ষ ৬০ হাজার আদিবাসী কর্মী এবং ১৮ হাজার স্বনির্ভর গোষ্ঠীর কর্মসংস্থানের সুযোগ করে দিতে ১ হাজার ২০৫টি আদিবাসীদের শিল্পোদ্যোগ সংস্থা গড়ে তোলা হয়েছে। স্থানীয় পণ্যের জন্য সোচ্চার হওয়ার মন্ত্রে এই উদ্যোগের নাম দেওয়া হয়েছে ‘গো ভোকাল ফর লোকাল, গো ট্রাইবাল- মেরা বন মেরা ধন মেরা উদ্যম’। আদিবাসী বিষয়ক মন্ত্রক কোভিড-১৯ সংকটে ১০ লক্ষ আদিবাসীকে সাহায্যের জন্য এই প্রয়াস হাতে নিয়েছে। শ্রী কৃষ্ণ জানান, নাগাল্যান্ড এবং রাজস্থানে এই কর্মসূচির মাধ্যমে আদিবাসীরা তাদের পণ্য সরাসরি বিক্রি করতে পারছেন। তিনি বলেন, দেশজুড়ে ২ হাজার সামগ্রীকে চিহ্নিত করা হয়েছে। এরমধ্যে রয়েছে, বন থেকে সংগ্রহ করা মধু, ঝাঁটার কাঠি, কফি, বেলের পানা ইত্যাদি।
মনিপুরে ৭৭টি বন ধন কেন্দ্র গড়ে তোলা হয়েছে যেখানে অরণ্যের সম্পদ বিক্রি করে গত সেপ্টেম্বর থেকে ৪৯ লক্ষ ১০ হাজার টাকা আয় করা গেছে। মনিপুরের এই কেন্দ্রগুলিতে আমলকির রস, আমলকির চাটটি এবং তাল থেকে তৈরি জ্যাম যথেষ্ট জনপ্রিয় হয়েছে।
ট্রাইফেডের ম্যানেজিং ডিরেক্টর আরও জানান, বর্তমানে ১৮ হাজার স্বনির্ভর গোষ্ঠী তাদের নানা প্রকল্পে উপকৃত হচ্ছে। এই সংখ্যা বাড়িয়ে ৫০ হাজার করা হবে। যারফলে ১০ লক্ষ আদিবাসী উপকৃত হবেন। তিনি জানান, বন ধন বিকাশ কেন্দ্রগুলিকে সরকার ১৫ লক্ষ টাকা দিয়েছে। এই কেন্দ্রগুলি কাঁচামাল, শ্রমিকের মজুরি ইত্যাদি খাতে ইতিমধ্যেই প্রাপ্ত অর্থের ২০ থেকে ৩০ শতাংশ ব্যয় করেছে। ওয়েবিনারের শেষে প্রশ্নোত্তর পর্বে মন্ত্রী জানান, আদিবাসীদের বিভিন্ন উদ্যোগের বিষয়ে আগামী ১৮ই জুন আরো বিষদে জানানো হবে।
(CG/CB/NS
পরিবেশওঅরণ্যমন্ত্রক
জেডএসআই-এর বিজ্ঞানীরা পশ্চিম ও মধ্য অরুণাচল প্রদেশ থেকে নতুন প্রজাতির ছোট লেজওয়ালা বাঁদর খুঁজে পেলেন
কলকাতা, ২৮ মে, ২০২২
-র বিজ্ঞানীরা একটি নতুন প্রজাতির ছোট লেজওয়ালা বাঁদরের খোঁজ পেয়েছেন পশ্চিম ও মধ্য অরুণাচল প্রদেশে থেকে। একথা জানিয়েছেন জেডএসআই-এর অধিকর্তা ডঃ ধৃতি ব্যানার্জি। তিনি বলেছেন, বিজ্ঞানীরা এই প্রজাতির বাঁদরের বেশ কয়েকটি নমুনা সংগ্রহ করেছেন এবং সেগুলির বিস্তারিত জাতগত বিশ্লেষণ করেছেন। তাতে দেখা গেছে, এই বাঁদরগুলি ওই অঞ্চলের অন্য প্রজাতির বাঁদরের থেকে জিনগত ভাবে পৃথক। ডঃ ব্যানার্জি জানিয়েছেন, বিজ্ঞানীরা এটির নাম দিয়েছেন ‘সেলা ম্যাকাক’ । কারণ, এই প্রজাতিটি ভৌগোলিকভাবে সেলা পাস নামে গিরিপথ দ্বারা বিভক্ত তাওয়াং জেলার অরুণাচল ম্যাকাকের থেকে কিছুটা ভিন্ন।
জেডএসআই-এর বিজ্ঞানী ডঃ মুকেশ ঠাকুরের অভিমত, সেলা গিরিপথ প্রায় ২০ লক্ষ বছর ধরে এই দুটি প্রজাতির বাঁদরের স্থানান্তরের কারণ হিসেবে কাজ করে আসছে। সেলা প্রজাতির এই বাঁদর জিনগতভাবে অরুণাচল প্রদেশের অপর প্রজাতির বাঁদরের কিছুটা কাছাকাছি হলেও দুটি প্রজাতির বাঁদরের মধ্যে গঠনগত বৈশিষ্ট্যে নির্দিষ্ট কিছু তথাৎ রয়েছে। তবে, দুটি প্রজাতির বাঁদরের দৈহিক বৈশিষ্ট্য অনেকটাই এক। দুটি প্রাণীর-ই দৈহিক গঠন বেশ শক্তপোক্ত এবং পিঠে বড় বড় লোম রয়েছে। অরুণাচল ম্যাকাকের মুখের রঙ কালো এবং গায়ের লোমের রঙ গাঢ় বাদামি। অপরদিকে, সেলা ম্যাকাকের মুখের রঙ ফ্যাকাসে এবং গায়ের লোমের রঙ খয়েরি। দুটি প্রজাতির বাঁদরের ক্ষেত্রেই আচরণগত হাবভাব একরই রকম। অবশ্য, এদের মধ্যেই আবার কিছু কিছু বাঁদর মানুষের উপস্থিতির সঙ্গে তাল মিলিয়ে চলতে পারে আবার অন্যগুলি মানুষকে এড়িয়ে চলতেই ভালোবাসে। গ্রামবাসীদের সূত্রে জানা গেছে, অরুণাচল প্রদেশের পশ্চিম কামেং জেলায় শস্যহানির প্রধান কারণ কিন্তু এই সেলা ম্যাকাক।
এই সমীক্ষাটি প্রকাশিত হয়েছে ‘মলিকিউলার ফাইলোজেনেটিক্স অ্যান্ড ইভোলিউশন ’ নামক সাময়িক পত্রে।
SSS/AP/NR/NS
রাষ্ট্রপতিরসচিবালয়
২০১৮-র ৭ এবং ৮ জুলাই ভারতের রাষ্ট্রপতি গোয়া সফর করবেন
নয়াদিল্লি, ০৬ জুলাই ২০১৮
ভারতের রাষ্ট্রপতি শ্রী রাম নাথ কোবিন্দ ২০১৮-র ৭ এবং ৮ই জুলাই গোয়া সফর করবেন। ভারতের রাষ্ট্রপতি হিসাবে এটিই হবে তাঁর প্রথম গোয়া সফর।
২০১৮-র ৭ জুলাই রাষ্ট্রপতি গোয়া বিশ্ববিদ্যালয়ে ৩০তম বার্ষিক সমাবর্তনে ভাষণ দেবেন। ঐদিন সন্ধ্যায় রাজ্য সরকার কর্তৃক তাঁর সম্মানে আয়োজিত এক নাগরিক সংবর্ধনায় তিনি উপস্থিত থাকবেন।
২০১৮-র ৮ই জুলাই রাষ্ট্রপতি পুরনো গোয়ায় ইউনেস্কোর বিশ্ব ঐতিহ্যপূর্ণ সৌধ হিসাবে ঘোষিত ব্যাসিলিকা অফ বম জেসাস পরিদর্শন করবেন। এছাড়া, ঐদিনই দিল্লি ফিরে আসার আগে তিনি শ্রী মাঙ্গুয়েসি মন্দির দর্শন করবেন।
CG/PB/SB…
(Visitor Counter : 54
পর্যটনমন্ত্রক
পর্যটন মন্ত্রকের পক্ষ থেকে "রোগ সংক্রমণ প্রতিরোধে এবং শ্বাসযন্ত্রের সুরক্ষায় যোগ" নিয়ে ওয়েবিনার করা হচ্ছে
নতুন দিল্লি, ১৯ জুন, ২০২১
পর্যটন মন্ত্রকের অধীন দেশের অভ্যন্তরে ও বিদেশের কার্যালয় গুলিতে আন্তর্জাতিক যোগ দিবস-২০২১ উপলক্ষে সপ্তাহব্যাপী কর্মসূচি নেওয়া হয়েছে।এই উপলক্ষে মন্ত্রকের পক্ষ থেকে একটি ওয়েবিনারের আয়োজন করা হয়েছে। এর বিষয়-
"রোগ সংক্রমণ প্রতিরোধে এবং শ্বাসযন্ত্রের সুরক্ষায় যোগ।" ঈশা ফাউন্ডেশনের উদ্যোগে আজ এই ওয়িবিনারের উদ্বোধন করা হয়েছে। সদগুরু জাগি বাসুদেবজীর পরামর্শ এবং সক্রিয় সহযোগিতায় এই ওয়েবিনারের সূচনা হয়েছে। সদগুরুজী তাঁর বক্তব্যে সুস্থ শরীর বজায় রাখতে যোগের প্রয়োজনীয়তার কথা উল্লেখ করেন। যোগের মাধ্যমে রোগ সংক্রমণ ক্ষমতা যেমন বৃদ্ধি পায় তেমনি, শ্বাসযন্ত্রের সক্রিয়তা বাড়ে।
মন্ত্রকের পক্ষ থেকে আগামী ২১ জুন আন্তর্জাতিক যোগ দিবসে আরও একটি ওয়েবিনারের ব্যবস্থা করা হয়েছে।
CG/SB
(Visitor Counter : 104
প্রধানমন্ত্রীরদপ্তর
দৃষ্টিহীনদের টি২০ বিশ্বকাপ জয়ে ভারতীয় দলকে প্রধানমন্ত্রীর অভিনন্দন
নয়াদিল্লি, ১৭ ডিসেম্বর, ২০২২
প্রধানমন্ত্রী শ্রী নরেন্দ্র মোদী দৃষ্টিহীনদের টি২০ বিশ্বকাপ জয়ের জন্য ভারতীয় দলকে অভিনন্দন জানিয়েছেন।
ভারতের ভিন্নভাবে সক্ষম ক্রিকেট পরিষদের এক ট্যুইটকে উদ্ধৃত করে প্রধানমন্ত্রী বলেছেন,
“ভারত তার খেলোড়ারদের জন্য গর্ব অনুভব করে। দৃষ্টিহীনদের টি২০ বিশ্বকাপ জয়লাভের খবরে আমরা আনন্দিত। আমাদের দলের সদস্যদের অভিনন্দন জানাই এবং আগামীদিনে তাদের আরও সাফল্য কামনা করি।“
G/CB/ NS
(
মন্ত্রিসভারঅর্থনৈতিকবিষয়সংক্রান্তকমিটি
২০২৩ মরশুমের জন্য নারকেলের শাঁসের ন্যূনতম সহায়ক মূল্য অনুমোদন করেছে কেন্দ্রীয় মন্ত্রিসভা
নয়াদিল্লি, ২৩ ডিসেম্বর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনীতি বিষয়ক কমিটি ২০২৩ মরশুমের জন্য নারকেলের শাঁসের ন্যূনতম সহায়ক মূল্য সংক্রান্ত প্রস্তাবটি অনুমোদন করেছে। দেশের প্রধান প্রধান নারকেল উৎপাদনকারী রাজ্যগুলির পরামর্শ ও কমিশন ফর এগ্রিকালচারাল কস্ট অ্যান্ড প্রাইসেস – এর সুপারিশক্রমে এই প্রস্তাব অনুমোদিত হয়েছে।
মাঝারি গুণমানসম্পন্ন মিলিং কোপরা বা যে শাঁস থেকে তেল পাওয়া যায়, তার ন্যূনতম সহায়ক মূল্য নির্ধারিত হয়েছে ক্যুইন্টাল প্রতি ১০ হাজার ৮৬০ টাকা। বল কোপরা বা শুকনো নারকেলের ন্যূনতম সহায়ক মূল্য নির্ধারিত হয়েছে ক্যুইন্টাল প্রতি ১১ হাজার ৭৫০ টাকা। এর ফলে, পূর্ববর্তী মরশুম থেকে বর্তমান মরশুমে মিলিং কোপরার ন্যূনতম সহায়ক মূল্য ক্যুইন্টাল প্রতি বেড়েছে ২৭০ টাকা। বল কোপরার ন্যূনতম সহায়ক মূল্য বৃদ্ধি পেয়েছে ক্যুইন্টাল প্রতি ৭৫০ টাকা। মন্ত্রিসভার এই সিদ্ধান্তের ফলে নারকেল চাষীরা উৎপাদন মূল্যের হিসাবে মিলিং কোপরার ক্ষেত্রে ৫১.৮২ শতাংশ এবং বল কোপরার ক্ষেত্রে ৬৪.২৬ শতাংশ বেশি দাম পাবে। ২০১৮-১৯ অর্থবর্ষের বাজেটে সরকারের ঘোষিত সিদ্ধান্তকে কার্যকর করতে নারকেল শাঁসের ন্যূনতম সহায়ক মূল্য সংক্রান্ত ঘোষণাটি করা হ’ল। কৃষকরা যাতে তাঁদের উৎপাদিত ফসল বিক্রি করে ভালো দাম পান, সেটি নিশ্চিত করতেই এই সিদ্ধান্ত। মূল্য সহায়ক প্রকল্পের আওতায় নারকেলের শাঁস সংগ্রহ করার প্রক্রিয়াটি ন্যাশনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড  এবং ন্যাশনাল কো-অপারেটিভ কনজিউমার ফেডারেশন করে থাকে।
(PG/CB/SB
আইনওবিচারমন্ত্রক
সুপ্রিম কোর্টের ই-কমিটি আদালতে বিচার প্রক্রিয়ার লাইভ স্ক্রিনিং এবং রেকর্ডিং-এর জন্য খসড়া আদর্শনীতি প্রকাশ করেছে : সংশ্লিষ্ট সকলের কাছ এ বিষয়ে থেকে মতামত চাওয়া হচ্ছে
বিচার প্রক্রিয়ায় স্বচ্ছতা, সমন্বয় ও আরও বেশি মানুষ যাতে এর সুযোগ পান সেটি নিশ্চিত করাই খসড়া আদর্শনীতির মূল উদ্দেশ্য
নয়াদিল্লী, ৭ জুন, ২০২১
সুপ্রিম কোর্টের বৈদ্যুতিন কাজকর্ম সংক্রান্ত কমিটি বা ই-কমিটি আদালতে বিচার প্রক্রিয়ার লাইভ স্ক্রিনিং এবং রেকর্ডিং-এর জন্য খসড়া আদর্শনীতি প্রকাশ করেছে । সংশ্লিষ্ট সকলের কাছ থেকে আদালতে বিচার প্রক্রিয়ার লাইভ স্ক্রিনিং এবং রেকর্ডিং-এর জন্য খসড়া আদর্শনীতির বিষয়ে মতামত চাওয়া হচ্ছে। এই খসড়াটি দেখতে হলে নিচের লিঙ্কটিতে ক্লিক করুন
https://ecommitteesci.gov.in/document/draft-model-rules-for-live-streaming-and-recording-ofcourt-proceedings/। ই-কমিটি কেন্দ্রীয় বিচার দপ্তরের সঙ্গে ভারতীয় বিচার ব্যবস্থায় তথ্য ও যোগাযোগ প্রযুক্তির প্রয়োগের জন্য কাজ করে চলেছে- যা জাতীয় নীতির অঙ্গ।
এই খসড়া সম্পর্কে যেকোন পরামর্শ ও মতামত ৩০ জুনের মধ্যে mailto:ecommittee@aij.gov.in ই-মেল ঠিকানায় পাঠাতে হবে।
সুপ্রিম কোর্টের বিচারপতি এবং ই-কমিটির চেয়ারপার্সন ডঃ ধনঞ্জয় ওয়াই চন্দ্রচূড় সব হাই কোর্টের প্রধান বিচারপতিদের কাছে এই খসড়ার বিষয়ে মতামত চেয়ে পাঠিয়েছেন। চিঠিতে তিনি বলেছেন, সংবিধানের ২১ নম্বর ধারা অনুযায়ী আদালতে বিচার প্রক্রিয়ায় সরাসরি যুক্ত হওয়ার অধিকারকে নিশ্চিত করার মধ্য দিয়ে বিচার ব্যবস্থার সুযোগ সকলে পাবেন। বিচার প্রক্রিয়ায় স্বচ্ছতা, সমন্বয় ও আরও বেশি মানুষ যাতে এর সুযোগ পান সেটি নিশ্চিত করা খসড়া আদর্শনীতির মূল উদ্দেশ্য। এর ফলে সাধারণ নাগরিক, সাংবাদিক, সুশীল সমাজের প্রতিনিধিরা, শিক্ষাবীদ এবং আইনের ছাত্রছাত্রীরা আদালতে সরাসরি বিচার প্রক্রিয়া দেখার সুযোগ পাবেন, যা অনেক সময় ভৌগলিক বা পরিকাঠামোগত কারণে সম্ভব হয়ে ওঠেনা।
লাইভ স্ক্রিনিং-এর আদর্শনীতি তৈরিতে বম্বে, দিল্লী, ম্যাড্রাস ও কর্ণাটক হাই কোর্টের বিচারপতিদের একটি সাব-কমিটি তৈরি করা হয়েছে। সুপ্রিম কোর্টে ২০১৮ সালে স্বপ্নীল ত্রিপাঠির সঙ্গে সর্বোচ্চ আদালতের একটি মামলায় বাদী, বিবাদী ও সাক্ষীদের গোপনীয়তা ও আস্থা সংক্রান্ত যে নীতি ঘোষিত হয়েছিল তার প্রেক্ষিতে বৃহত্তর জনস্বার্থে কিছু কিছু মামলার বিচার প্রক্রিয়া সংরক্ষিত করে রাখা থাকে। নতুন এই উদ্যোগের ফলে সার্বিক ভাবে একটি সুষম নিয়ন্ত্রক ব্যবস্থা কার্যকর হবে।
CG/CB /NS
(Visitor Counter : 180
নীতিআয়োগ
নীতি আয়োগ 'ভিশন ২০৩৫ : ভারতে জনস্বাস্থ্যের নজরদারি ব্যবস্থা’ প্রকাশ করেছে
নয়াদিল্লি, ১৪ ডিসেম্বর, ২০২০
‘ভিশন ২০৩৫ : ভারতে জনস্বাস্থ্যের নজরদারি ব্যবস্থা' - নীতি আয়োগ আজ এই বিষয়ে একটি শ্বেতপত্র প্রকাশ করেছে। এই শ্বেতপত্রে -
. ভারতের জনস্বাস্থ্য ব্যবস্থার নজরদারিকে আরও সক্রিয় এবং সর্বস্তরে প্রয়োজনীয় ব্যবস্থা নেওয়ার জন্য প্রস্তুত করার উদ্যোগ নেওয়ার বিষয়ে বলা হয়েছে।
. নাগরিক-বান্ধব জনস্বাস্থ্য নজরদারি ব্যবস্থার মাধ্যমে প্রত্যেকের ব্যক্তিগত তথ্য একটি উন্নত ব্যবস্থাপনায় সুরক্ষিত থাকবে।
. কেন্দ্র ও রাজ্যগুলির মধ্যে রোগ নির্ণয়, রোগ প্রতিরোধ ও নিয়ন্ত্রণের বিষয়ে তথ্যের আদান-প্রদান সংক্রান্ত উন্নত ব্যবস্থাপনা গড়ে তোলা হবে।
. ভারত আঞ্চলিক এবং আন্তর্জাতিক স্তরে জনস্বাস্থ্য সংক্রান্ত আপৎকালীন ব্যবস্থাপনার ক্ষেত্রে নেতৃত্ব দেওয়ার উদ্যোগ নিয়েছে।
নীতি আয়োগের ভাইস চেয়ারম্যান ডঃ রাজীব কুমার, নীতি আয়োগের স্বাস্থ্য সংক্রান্ত বিভাগের সচিব ডঃ বিনোদ কুমার পাল, কার্যনির্বাহী আধিকারিক শ্রী অমিতাভ কান্ত এবং অতিরিক্ত সচিব ডঃ রাকেশ কারওয়াল এই শ্বেতপত্রটি প্রকাশ করেছেন।
এর মাধ্যমে জনস্বাস্থ্য ব্যবস্থাপনাকে আরও মজবুত করার উদ্যোগ নেওয়া হয়েছে। নজরদারি ব্যবস্থাপনায় ব্যক্তিগত বৈদ্যুতিন তথ্য সংক্রান্ত রেকর্ডগুলি নজরদারির পাশাপাশি, জনস্বাস্থ্য সংক্রান্ত ক্ষেত্রে বিভিন্ন গুরুত্বপূর্ণ কাজের বিষয়ে প্রাথমিক এবং তার পরবর্তী স্বাস্থ্য পরিষেবার বিষয়ে গুরুত্ব দেওয়া হয়েছে।
কোভিড-১৯ মহামারী আমাদেরকে মানবজাতি-পশুপাখি-পরিবেশের মধ্যে যোগাযোগের ফলে যেসব নতুন নতুন অসুখের সম্ভাবনা রয়েছে, সেগুলির বিষয়ে পুনর্মূল্যায়নের সুযোগ এনে দিয়েছে। সংক্রমণের শৃঙ্খলকে ভাঙতে প্রতিটি ক্ষেত্রে এই যোগাযোগের কারণ চিহ্নিত করা অত্যন্ত জরুরি যার মাধ্যমে একটি সক্রিয় নজরদারি ব্যবস্থা গড়ে তোলা সম্ভব। এই নথির মাধ্যমে ভবিষ্যৎ পরিকল্পনার ক্ষেত্রে সুবিধা হবে। এটি নাগরিক-বান্ধব জনস্বাস্থ্য ব্যবস্থাকে গড়ে তুলতে সাহায্য করবে যেখানে ব্যক্তিগত পর্যায়ে, সম্প্রদায়গত ক্ষেত্রে স্বাস্থ্য পরিষেবার অথবা বিভিন্ন পরীক্ষাগারের সঙ্গে যুক্ত সকল রোগীর বিষয়ে সমস্ত তথ্য সুরক্ষিত রাখবে।
এই শ্বেতপত্রটি ২০৩৫ সালে জনস্বাস্থ্য ব্যবস্থাপনার নজরদারির ক্ষেত্রে একটি ত্রিস্তরীয় উদ্যোগ নিয়েছে। এক্ষেত্রে আয়ুষ্মান ভারত ব্যবস্থাকে যুক্ত করা হবে। এছাড়াও, রেফারেল নেটওয়ার্ক এবং পরীক্ষাগারগুলির দক্ষতা বাড়ানো হবে। পাশাপাশি, কেন্দ্র এবং রাজ্যগুলির মধ্যে তথ্যের আদানপ্রদান সংক্রান্ত একটি স্বাধীন ব্যবস্থাপনা গড়ে তোলা হবে যেখানে বিভিন্ন তথ্যের বিশ্লেষণ, স্বাস্থ্য সংক্রান্ত তথ্য এবং ডেটা সায়েন্সকে নতুনভাবে কাজে লাগানো হবে যাতে প্রয়োজনীয় তথ্যের যথাযথ প্রচার করা সম্ভব হয়। এর ফলে, ভারত জনস্বাস্থ্যের ক্ষেত্রে আন্তর্জাতিক স্তরে প্রথম সারিতে উঠে আসবে।
শ্বেতপত্রটি দেখতে চাইলে নীচের লিঙ্কে ক্লিক করুনঃ-
https://niti.gov.in/sites/default/files/2020-12/PHS_13_dec_web.pdf
রাষ্ট্রপতিরসচিবালয়
এটা খুবই গৌরবের বিষয় যে নরেন্দ্র মোদী ক্রিকেট স্টেডিয়াম বিশ্বের সর্ববৃহৎ ক্রীড়াঙ্গন যেখানে ১.৩২ লক্ষ দর্শক বসার ব্যবস্থা রয়েছে: রাষ্ট্রপতি কোবিন্দ
রাষ্ট্রপতি আজ আমেদাবাদে নরেন্দ্র মোদী ক্রিকেট স্টেডিয়ামের উদ্বোধন এবং সর্দার বল্লভ ভাই প্যাটেল ক্রীড়াক্ষেত্রের ভিত্তিপ্রস্তর স্থাপন করেছেন
নতুন দিল্লি, ২৪ ফেব্রুয়ারি, ২০২১
ভারতের রাষ্ট্রপতি শ্রী রামনাথ কোবিন্দ বলেছেন, এটা খুবই গৌরবের বিষয় যে নরেন্দ্র মোদি ক্রিকেট স্টেডিয়াম বিশ্বের সর্ববৃহৎ ক্রীড়াঙ্গন যেখানে ১.৩২ লক্ষ দর্শক বসার ব্যবস্থা রয়েছে। রাষ্ট্রপতি আজ আমেদাবাদে এই স্টেডিয়ামের উদ্বোধন এবং সর্দার বল্লভ ভাই প্যাটেল ক্রীড়াক্ষেত্রের ভিত্তিপ্রস্তর স্থাপন করেন।
রাষ্ট্রপতি উল্লেখ করেন যে, এই স্টেডিয়াম বিশ্বের মধ্যে কেবল সর্ববৃহৎ নয়, সমস্ত ধরনের খেলাধুলার আন্তর্জাতিক মানের সুযোগ এখানে রয়েছে। তিনি গুজরাট ক্রিকেট অ্যাসোসিয়েশনের সমস্ত আধিকারিক ও সংশ্লিষ্ট কর্মী ও অন্যান্যদের আন্তরিক শুভেচ্ছা জানান।
রাষ্ট্রপতি এই স্টেডিয়ামের বৈশিষ্ট্যগুলির প্রশংসা করে বলেন যে, সবুজ পরিবেশ বান্ধব ভবন এই স্টেডিয়ামের একটি বিশেষ গৌরব। এই স্টেডিয়াম নতুন ভারতের আকাঙ্ক্ষা এবং সক্ষমতা প্রদর্শন করে যা বিশ্বমঞ্চে ভারতের একটি শক্তিশালী অবস্থান তৈরি করে। তিনি বলেন, ভারত ক্রিকেটে যে একচেটিয়া আধিপত্য অর্জন করেছে তা এই অবস্থানকে আরও সুদৃঢ় করে। আমাদের দেশ কেবল খেলাধুলার ক্ষেত্রে নয়, উন্নয়নের ক্ষেত্রেও উচ্চতর অবস্থানের ক্ষমতা অর্জন করেছে।
রাষ্ট্রপতি বলেন, ভারতকে ' ক্রিকেটের পাওয়ার হাউস অথবা ক্রিকেটের হাব' বলা হয়। এই কথার সঙ্গে এটাই উপযোগী যে, দেশের সর্ববৃহৎ ক্রিকেট স্টেডিয়াম আমাদের দেশেই রয়েছে। তিনি এই স্টেডিয়াম নির্মাণের সূচনায় তৎকালীন গুজরাটের মুখ্যমন্ত্রী শ্রী নরেন্দ্র মোদীর প্রশংসা করে বলেন, মূলত তাঁর প্রচেষ্টা এবং তত্ত্বাবধানে এই স্টেডিয়ামটি হয়েছে। এর পাশাপাশি তিনি গুজরাট ক্রিকেট অ্যাসোসিয়েশনের তদানিন্তন চেয়ারম্যান বর্তমান কেন্দ্রীয় স্বরাষ্ট্রমন্ত্রী অমিত শাহের কথাও উল্লেখ করেন।
রাষ্ট্রপতি বলেন, দেশের প্রত্যন্ত গ্রাম থেকে উদীয়মান ক্রিকেটাররা উঠে আসছে। তাঁদের প্রতিভার কথা অস্বীকার করার উপায় নেই। আমাদের দেশের যুব প্রজন্মের আন্তর্জাতিক মানের খেলাধুলার প্রতি দক্ষতা রয়েছে।
খেলাধুলার মানোন্নয়নের ক্ষেত্রে দক্ষতা রয়েছে এমন খেলোয়াড়দের সুযোগ দেওয়ার কথাও তিনি উল্লেখ করেন। রাষ্ট্রপতি বলেন যে, প্রত্যন্ত গ্রামে বাস করে এমন অনেক যুবক রয়েছে যাদের খেলাধুলার ক্ষেত্রে দক্ষতা থাকলেও তা প্রকাশ করতে পারে না। তিনি বলেন, শ্রী নরেন্দ্র মোদী গুজরাটের মুখ্যমন্ত্রী থাকাকালীন খেলাধুলার উন্নয়নে সবিশেষ গুরুত্ব দিয়েছিলেন। খেলাধুলার অগ্রগতির ক্ষেত্রে কেন্দ্রীয় সরকারও উল্লেখযোগ্য পদক্ষেপ নিয়েছে। 'খেলো ইন্ডিয়া' বা 'ফিট ইন্ডিয়া'-র মতো অভিযানগুলি সুস্বাস্থ্য এবং ক্রীড়াক্ষেত্রে উৎসাহ যোগাতে সাহায্য করেছে।
আন্তর্জাতিক ক্ষেত্রে বিশেষত," টার্গেট অলিম্পিক পোডিয়াম স্কিম"- এ ভারতের খেলোয়াড়দের সপ্রশংস উপস্থিতি দেশের ক্রীড়াক্ষেত্রে এক উল্লেখযোগ্য ভূমিকা নেবে বলে রাষ্ট্রপতি উল্লেখ করেন।
প্ৰধানমন্ত্ৰীৰ কাৰ্যালয়
বিহাৰৰ এক কাৰখানাত বয়লাৰ বিস্ফোৰণৰ ফলত প্ৰাণ হেৰুওৱা লোকসকলৰ প্ৰতি শোক প্ৰকাশ প্ৰধানমন্ত্ৰীৰ
ক্ষতিগ্ৰস্তসকলৰ বাবে প্ৰধানমন্ত্ৰী ৰাষ্ট্ৰীয় সাহায্য পুঁজিৰ পৰা এককালীন সাহায্যত অনুমোদন প্ৰধানমন্ত্ৰীৰ
বিহাৰৰ মুজাফ্ফৰপুৰৰ এক কাৰখানাত বয়লাৰ বিস্ফোৰণত কেইবাজনো লোকে প্ৰাণ হেৰুওৱা ঘটনাত গভীৰ উদ্বেগ প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে।
এক টুইটযোগে প্ৰধানমন্ত্ৰীয়ে কয়, ‘বিহাৰৰ মুজাফ্ফৰপুৰৰ এক কাৰখানাত সংঘটিত ঘটনা অতি বেদনাদায়ক। শোকসন্তপ্ত পৰিয়াললৈ মই গভীৰ সমবেদনা জনাইছোঁ। লগতে আহতসকল শীঘ্ৰে সুস্থ হৈ উঠাৰ বাবে প্ৰাৰ্থনা জনাইছোঁ।’
প্ৰধানমন্ত্ৰীয়ে বিহাৰৰ মুজাফ্ফৰপুৰৰ এক কাৰখানাত বয়লাৰ বিস্ফোৰণত প্ৰাণ হেৰুওৱা লোকসকলৰ আত্মীয়ৰ বাবে প্ৰধানমন্ত্ৰী ৰাষ্ট্ৰীয় সাহায্য পুঁজিৰ পৰা এককালীন সাহায্য প্ৰদানত অনুমতি প্ৰদান কৰিছে।
প্ৰধানমন্ত্ৰী কাৰ্যালয়ে এক টুইটযোগে উল্লেখ কৰেঃ
‘প্ৰধানমন্ত্ৰীয়ে বিহাৰৰ মুজাফ্ফৰপুৰৰ এক কাৰখানাত বয়লাৰ বিস্ফোৰণত প্ৰাণ হেৰুওৱা লোকসকলৰ আত্মীয়ক প্ৰত্যেককে প্ৰধানমন্ত্ৰী ৰাষ্ট্ৰীয় সাহায্য পুঁজিৰ পৰা ২ লাখ টকাকৈ এককালীন সাহায্য প্ৰদানত অনুমতি প্ৰদান কৰিছে। দুৰ্ঘটনাত আহত সকলক ৫০,০০০ টকাৰ আৰ্থিক সাহায্য প্ৰদান কৰা হ’ব।’
প্রতিরক্ষামন্ত্রক
ভারতীয় সেনাবাহিনীতে মহিলা অফিসারদের স্থায়ী কমিশনে অনুমোদন
নয়াদিল্লী, ২৩ জুলাই, ২০২০
প্রতিরক্ষা মন্ত্রক ভারতীয় সেনাবাহিনীতে মহিলা অফিসারদের স্থায়ী কমিশন  প্রদানের জন্য আনুষ্ঠানিকভাবে সরকারি অনুমোদনপত্র জারি করেছে। এই পদক্ষেপ গ্রহণের ফলে সামরিক ক্ষেত্রে মহিলাদের উচ্চতর দায়িত্ব গ্রহণের মাধ্যমে ক্ষমতায়ণের পথ প্রশস্ত হবে। র্নিদেশে বলা হয়েছে যে শর্ট সার্ভিস কমিশনে  ভারতীয় সেনা- বিমান প্রতিরক্ষা  সিগন্যাল, ইঞ্জিনিয়ার্স, আর্মি এভিয়েশন, ইলেকট্রনিক্স এবং মেকানিক্যাল ইঞ্জিনিয়ার্স , আর্মি সার্ভিস কর্পস  এবং আর্মি এয়ার কর্পস , সেনা বিমান প্রতিরক্ষা  বিভাগে মহিলা অফিসারদের স্থায়ী কমিশন দেওয়া হয়েছে। এছাড়াও, আর্মি এডুকেশন কর্পস  এর মহিলা অফিসার, জাজ অ্যান্ড অ্যাডভোকেট জেনারেল এ স্থায়ী কমিশন পাবেন।
সেনা দপ্তর ইতিমধ্যেই সংশ্লিষ্ট মহিলা অফিসারদের স্থায়ী কমিশন পদে বাছায়ে জন্য বোর্ড গঠনের প্রস্তুতি শুরু করেছে। ভারতীয় সেনাবাহিনী মহিলা অফিসার সহ সকল কর্মীদের সমান সুযোগ প্রদানের জন্য প্রতিশ্রুতিবদ্ধ।
(CG/SS/NS